PMIndiaData/PMIndiaSum huggingface dataset:
ଏକ ସଂଗଠିତ ଗ୍ରୁପ୍- ‘ଏ’ ଭାରତୀୟ ନୌସେନା ସାମଗ୍ରୀ ପ୍ରବନ୍ଧନ ସେବା (ଆଇଏନ୍ଏମ୍ଏମ୍ଏସ୍) ଗଠନ ପ୍ରସ୍ତାବକୁ କ୍ୟାବିନେଟର ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଏକ ସଂଗଠିତ ଗ୍ରୁପ୍- ‘ଏ’ ଯାନ୍ତ୍ରିକ ସେବା ଭାବେ ଭାରତୀୟ ନୌସେନା ସାମଗ୍ରୀ ପ୍ରବନ୍ଧନ ସେବା (ଆଇଏନ୍ଏମ୍ଏମ୍ଏସ୍) ଗଠନ କରିବା ଏବଂ ଭାରତୀୟ ନୌସେନାର ଷ୍ଟୋର୍ ଅଧିକାରୀ କ୍ୟାଡର ଗ୍ରୁପ୍-‘ଏ’ର ଢାଂଚାରେ ଆବଶ୍ୟକ ପରିବର୍ତ୍ତନ ଆଣିବା ପ୍ରସ୍ତାବକୁ ଅନୁମୋଦନ ମିଳିଛି । ସଂଗଠିତ ଗ୍ରୁପ୍-‘ଏ’ ସେବା ଗଠନ ଦ୍ୱାରା ଶ୍ରେଷ୍ଠ ପ୍ରତିଭାଙ୍କୁ ଆକୃଷ୍ଟ କରାଯିବା ସମ୍ଭବ ହେବ ଏବଂ ବୈଷୟିକ ଭାବେ ତାଲିମପ୍ରାପ୍ତ ସାମଗ୍ରୀ ପ୍ରବନ୍ଧକମାନଙ୍କୁ ନିଯୁକ୍ତି ଦିଆଯାଇପାରିବ । ଏହାଦ୍ୱାରା ନାଭାଲ୍ ଷ୍ଟୋରଗୁଡ଼ିକର ସାମଗ୍ରୀ ପରିଚାଳନାଗତ ଦକ୍ଷତା ବୃଦ୍ଧି ପାଇବ ଏବଂ ସବୁଦିନ ପାଇଁ ନୌସେନାକୁ କାର୍ଯ୍ୟାନୁଷ୍ଠାନ ଲାଗି ପ୍ରସ୍ତୁତ ରଖିହେବ । ପ୍ରସ୍ତାବିତ ଆଇଏନ୍ଏମ୍ଏମ୍ଏସ୍ ସେବା ଦ୍ୱାରା ଉପଲବ୍ଧ ଶ୍ରେଷ୍ଠ ପ୍ରତିଭାଙ୍କୁ ଆକୃଷ୍ଟ କରିହେବ ଏବଂ ଭାରତୀୟ ନୌସେନାରେ ସାମଗ୍ରୀ ପରିଚାଳନା ବ୍ୟବସ୍ଥା ଲାଗି ବୈଷୟିକ ଭାବେ ଯୋଗ୍ୟତାପ୍ରାପ୍ତ ସାମଗ୍ରୀ ପ୍ରବନ୍ଧକଙ୍କୁ ରଖାଯାଇପାରିବ । ଏହା ନୌସେନା ଷ୍ଟୋରଗୁଡ଼ିକର ସାମଗ୍ରୀ ପରିଚାଳନାଗତ ଦକ୍ଷତା ବୃଦ୍ଧି କରିବ ଏବ ନୌସେନାକୁ ସର୍ବଦା କାର୍ଯ୍ୟାନୁଷ୍ଠାନ ପାଇଁ ପ୍ରସ୍ତୁତି ରଖିବା ସହ ଏ କ୍ଷେତ୍ରରେ ଶ୍ରେଷ୍ଠ ପ୍ରତିଭାମାନଙ୍କୁ ଉତ୍ତମ ଜୀବିକା ଯୋଗାଇଦେଇପାରିବ ।
କେନ୍ଦ୍ରଶାସିତ ଅଞ୍ଚଳ ଲଦାଖ ନିମନ୍ତେ ଏକ ସମନ୍ୱିତ ବହୁମୁଖୀ ଭିତ୍ତିଭୂମି ବିକାଶ ନିଗମ ପ୍ରତିଷ୍ଠା ପାଇଁ ମନ୍ତ୍ରିମଣ୍ଡଳର ଅନୁମୋଦ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର ମନ୍ତ୍ରିମଣ୍ଡଳ କେନ୍ଦ୍ରଶାସିତ ଅଞ୍ଚଳ ଲଦାଖ ପାଇଁ ଏକ ସମନ୍ୱିତ ବହୁମୁଖୀ ଭିତ୍ତିଭୂମି ବିକାଶ ନିଗମ ପ୍ରତିଷ୍ଠା ଲାଗି ମଞ୍ଜୁରି ପ୍ରଦାନ କରିଛି । ନିଗମ ନିମନ୍ତେ ୧,୪୪,୨୦୦ ଟଙ୍କାରୁ ୨,୧୮,୨୦୦ ଟଙ୍କା ସ୍ତରର ବେତନ (ପେ ସ୍କେଲ)ରେ ଏକ ପରିଚାଳନା ନିଦେ୍ର୍ଦଶକ ପଦବି ସୃଷ୍ଟି ନିମନ୍ତେ ମଧ୍ୟ ମନ୍ତ୍ରିମଣ୍ଡଳ ମଞ୍ଜୁରି ପ୍ରଦାନ କରିଛି । ନିଗମର ପ୍ରାଧିକୃତ ସେୟାର କ୍ୟାପିଟାଲ ୨୫ କୋଟି ଟଙ୍କା ହେବ ଏବଂ ପୁନରାବୃତ୍ତି ବ୍ୟୟ ବର୍ଷକୁ ପାଖାପାଖି ୨.୪୨ କୋଟି ଟଙ୍କା ହେବ । ଏହା ଏକ ନୂଆ ପ୍ରତିଷ୍ଠାନ । ବର୍ତ୍ତମାନ, ନୂଆକରି ଗଠନ ହୋଇଥିବା ଲଦାଖ କେନ୍ଦ୍ରଶାସିତ ଅଞ୍ଚଳ ମଧ୍ୟରେ ଏଭଳି ସଂଗଠନ ଆଦୌ ନାହିଁ । ଏହି ଅନୁମୋଦନ ଦ୍ୱାରା ବିପୁଳ ନିଯୁକ୍ତି ସୁଯୋଗ ସୃଷ୍ଟି ହୋଇପାରିବ, କାରଣ ନିଗମ ଏଠାରେ ବିଭିନ୍ନ ପ୍ରକାର ବିକାଶମୂଳକ କାର୍ଯ୍ୟକଳାପ ହାତକୁ ନେବ । ଏହି ନିଗମ ଶିଳ୍ପ, ପର୍ଯ୍ୟଟନ, ପରିବହନ ଏବଂ ସ୍ଥାନୀୟ ଉତ୍ପାଦ ଓ ହସ୍ତଶିଳ୍ପ ସାମଗ୍ରୀ ନିମନ୍ତେ ବିପଣନ ଲାଗି କାର୍ଯ୍ୟ କରିବ । ଲଦାଖରେ ଭିତ୍ତିଭୂମି ବିକାଶ ନିମନ୍ତେ ଏହି ନିଗମ ଏକ ପ୍ରମୁଖ ନିର୍ମାଣ ଏଜେନ୍ସି ଭାବେ ମଧ୍ୟ କାର୍ଯ୍ୟ କରିବ । ଉକ୍ତ ନିଗମ ପ୍ରତିଷ୍ଠା ହେବା ଦ୍ୱାରା ଲଦାଖ କେନ୍ଦ୍ରଶାସିତ ଅଞ୍ଚଳର ସାମଗ୍ରିକ ତଥା ସମନ୍ୱିତ ବିକାଶ ପାଇଁ ବାଟ ଖୋଲିବ । ଫଳରେ ଏହା ସମଗ୍ର କ୍ଷେତ୍ର ଓ କେନ୍ଦ୍ରଶାସିତ ଅଞ୍ଚଳର ଲୋକମାନଙ୍କର ସାମାଜିକ-ଆର୍ଥିକ ବିକାଶକୁ ସୁନିଶ୍ଚିତ କରିବ । ବହୁ ଦିଗରୁ ବିକାଶର ପ୍ରଭାବ ଦେଖିବାକୁ ମିଳିବ । ଅଧିକନ୍ତୁ ଏହା ମାନବ ସମ୍ବଳ ବିକାଶକୁ ଅଧିକ ସମୃଦ୍ଧ କରିବ ଏବଂ ଏହାର ଉନ୍ନତ ଉପଯୋଗରେ ମଧ୍ୟ ସହାୟକ ହେବ । ଉତ୍ପାଦ ଓ ସେବାର ଘରୋଇ ଉତ୍ପାଦନକୁ ଏହା ବଢ଼ାଇବ ଏବଂ ତାହାର ସହଜ ଯୋଗାଣକୁ ସୁବ୍ୟବସ୍ଥିତ କରିବ । ତେଣୁ, ଏହି ଅନୁମୋଦନ ଆତ୍ମନିର୍ଭର ଭାରତ ଲକ୍ଷ୍ୟ ହାସଲରେ ସହାୟକ ହୋଇପାରିବ । ପୃଷ୍ଠଭୂମି: ୧.ଜମ୍ମୁ-କଶ୍ମୀର ପୁନର୍ଗଠନ ଅଧିନିୟମ, ୨୦୧୯ ଅନୁସାରେ ତକ୍ରାଳୀନ ଜମ୍ମୁ-କଶ୍ମୀର ରାଜ୍ୟର ପୁନର୍ଗଠନର ପରିଣାମସ୍ୱରୂପ, କେନ୍ଦ୍ରଶାସିତ ଅଞ୍ଚଳ ଲଦାଖ (ବିଧାନମଣ୍ଡଳ ବିନା) ୨୦୧୯ ଅକ୍ଟୋବର ୩୧ରେ ଅସ୍ତିତ୍ୱକୁ ଆସିଲା । ୨. ଜମ୍ମୁ-କଶ୍ମୀର ପୁନର୍ଗଠନ ଅଧିନିୟମ, ୨୦୧୯ର ଧାରା ୮୫ ଅନୁସାରେ ଏକ ଉପଦେଷ୍ଟା କମିଟି ଗଠନ କରାଯାଇଥିଲା, ଯାହା ତକ୍ରାଳୀନ ଜମ୍ମୁ-କଶ୍ମୀର ରାଜ୍ୟର ସମ୍ପତ୍ତି ଓ ଦେଣନେଣର କେନ୍ଦ୍ରଶାସିତ ଅଞ୍ଚଳ ଜମ୍ମୁ-କଶ୍ମୀର ଓ କେନ୍ଦ୍ରଶାସିତ ଅଞ୍ଚଳ ଲଦାଖ ମଧ୍ୟରେ ବିଭାଜନ ସଂକ୍ରାନ୍ତରେ ସୁପାରିସ କରିବା ପାଇଁ ଉଦ୍ଦିଷ୍ଟ ଥିଲା । ଉକ୍ତ କମିଟି ଅନ୍ୟ ପ୍ରସଙ୍ଗ ସହିତ ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜ ବିକଶ ନିଗମ ଲିମିଟେଡ (ଏଏନଆଇଆଇଡିସିଓ) ଆଧାରରେ ଲଦାଖ ସମନ୍ୱିତ ଭିତ୍ତିଭୂମି ବିକାଶ ନିଗମ ଲିମିଟେଡ ସ୍ଥାପନ ଲାଗି ସୁପାରିସ କରିଥିଲା, ଯେଉଁଥିରେ ଲଦାଖର ସ୍ୱତନ୍ତ୍ର ଆବଶ୍ୟକତା ଅନୁସାରେ ବିଭିନ୍ନ ବିକାଶମୂଳକ କାର୍ଯ୍ୟକଳାପକୁ ପରିଚାଳନା ନିମନ୍ତେ ଉପଯୁକ୍ତ ଜନାଦେଶ ଦିଆଯାଇଛି । ୩. ତଦନୁସାରେ, କେନ୍ଦ୍ରଶାସିତ ଅଞ୍ଚଳ ଲଦାଖ ଏହି ମନ୍ତ୍ରଣାଳୟକୁ କେନ୍ଦ୍ରଶାସିତ ଅଞ୍ଚଳ ଲଦାଖରେ ଉକ୍ତ ନିଗମର ପ୍ରତିଷ୍ଠା ନିମନ୍ତେ ଏକ ପ୍ରସ୍ତାବ ପଠାଇଥିଲା, ଯାହା ପାଇଁ ଏପ୍ରିଲ, ୨୦୨୧ରେ ଅର୍ଥ ମନ୍ତ୍ରଣାଳୟର ସ୍ଥାପନା ବ୍ୟୟ ସଂକ୍ରାନ୍ତ କମିଟି (ସିଇଇ) ଦ୍ୱାରା ସୁପାରିସ କରାଯାଇଥିଲା ।
ଇନଷ୍ଟିଚ୍ୟୁଟ ଅଫ ଚାଟାର୍ଡ ଆକାଉଣ୍ଟାଣ୍ଟ୍ସ ଅଫ ଇଣ୍ଡିଆ ଓ ସାଉଦୀ ଅର୍ଗାନାଇଜେସନ ଓ ସାର୍ଟିଫାଏଡ ପବ୍ଲିକ ଆକାଉଣ୍ଟାଣ୍ଟ୍ସ ମଧ୍ୟରେ ବୁଝାମଣା ନବୀକରଣକୁ କ୍ୟାବିନେଟ ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ 2014ରେ ସ୍ୱାକ୍ଷରିତ ହୋଇଥିବା ଏକ ବୁଝାମଣା (ଏମଓୟୁ) ନବୀକରଣକୁ ମଞ୍ଜୁରି ଦେଇଛନ୍ତି । ଇନଷ୍ଟିଚ୍ୟୁଟ ଅଫ ଚାଟାର୍ଡ ଆକାଉଣ୍ଟାଣ୍ଟ୍ସ ଅଫ ଇଣ୍ଡିଆ (ଆଇସିଏଆଇ) ଏବଂ ସାଉଦୀ ଆରବର ସାଉଦୀ ଅର୍ଗାନାଇଜେସନ ଏବଂ ସାର୍ଟିଫାଏଡ ପବ୍ଲିକ ଆକାଉଣ୍ଟାଣ୍ଟ୍ସ (ଏସଓସିପିଏ) ମଧ୍ୟରେ କର୍ପୋରେଟ ପ୍ରଶାସନ, ବୈଷୟିକ ଗବେଷଣା ଏବଂ ପରାମର୍ଶ, ଫରେନସିକ ଆକାଉଣ୍ଟିଂ, କ୍ଷୁଦ୍ର ଏବଂ ଲଘୁ ଅଭ୍ୟାସ ବ୍ୟାପାରରେ (ଏସଏମପି), ଇସଲାମିକ ଫାଇନାନ୍ସ, ନିରନ୍ତର ପେସାଦାର ବିକାଶ (ସିପିଡି) ଏବଂ ଅନ୍ୟ ପ୍ରସଙ୍ଗରେ ଆପୋସ ସହଯୋଗ ବୃଦ୍ଧି କରିବା ଲାଗି ଏହି ବୁଝାମଣା କାର୍ଯ୍ୟ କରିଥାଏ । ପ୍ରମୁଖ ପ୍ରଭାବ : ଆଇସିଏଆଇର ସଦସ୍ୟ, ଛାତ୍ରଛାତ୍ରୀ ଏବଂ ସେମାନଙ୍କ ସଂଗଠନର ଲାଭରେ ଆପୋସ ସମ୍ପର୍କକୁ ବିକଶିତ କରିବା ଲାଗି ସାଥୀ ହୋଇ କାର୍ଯ୍ୟ କରିବାର ଲକ୍ଷ୍ୟ ନିର୍ଦ୍ଧାରଣ କରାଯାଇଛି । ଏମଓୟୁ, ଆଇସିଏଆଇର ସଦସ୍ୟମାନଙ୍କୁ ନିଜ ପେସାଦାର ପରିଧିର ବିସ୍ତାର କରିବା ଲାଗି ସୁଯୋଗ ପ୍ରଦାନ କରିବ । ଏହା ସ୍ଥାନୀୟ ନାଗରିକମାନଙ୍କ ଦକ୍ଷତା ବିକାଶକୁ ସୁଦୃଢ଼ କରିବାର ଲାଗି ଏକ ସଂସ୍ଥା ରୂପରେ କାର୍ଯ୍ୟ କରିବ । ଅଡିଟ ଏବଂ ଅଡିଟ ପରୀକ୍ଷଣକୁ ପ୍ରୋତ୍ସାହନ ଦେବାରେ ଏହି ଏମଓୟୁ ଆଇସିଏଆଇକୁ ସହାୟତା ପ୍ରଦାନ କରିବ । ଏହାଦ୍ୱାରା ଏହି ପେସାର ବିକାଶ ହୋଇପାରିବ । ହିତାଧିକାରୀ : ଆଇସିଏଆଇର ପ୍ରାଚ୍ୟ ରାଷ୍ଟ୍ରର ତିନୋଟି କ୍ଷେତ୍ରରେ ସୁଦୃଢ଼ ସ୍ଥିତି ରହିଛି । ଏଥିରେ ଜେଦା, ରିୟାଦ ଏବଂ ସାଉଦୀ ଆରବ ଅଛନ୍ତି । ଏଠାରେ ଆଇସିଏଆଇର 200ରୁ ଅଧିକ ସଦସ୍ୟ ବିଭିନ୍ନ ପେସାଦାର ସ୍ତରରେ କାର୍ଯ୍ୟରତ ଅଛନ୍ତି । ଏହି ଏମଓୟୁ ଦ୍ୱାରା ଆଇସିଏଆଇ ଏବଂ ଏସଓସିପିଏ ମଧ୍ୟରେ ସୁଦୃଢ଼ ସମ୍ପର୍କ ବିକଶିତ ହେବ । ଏଥିରେ ଭାରତୀୟ ଚାର୍ଟାର୍ଡ ଆକାଉଣ୍ଟାଣ୍ଟ୍ସକୁ ଭାରତ ଏବଂ ପ୍ରାଚ୍ୟ ରାଷ୍ଟ୍ରରେ ନିଯୁକ୍ତି ପ୍ରଦାନକାରୀମାନଙ୍କୁ ଅଧିକ ଆତ୍ମବିଶ୍ୱାସ ପ୍ରାପ୍ତ ହେବ । ଏହାଦ୍ୱାରା ଭାରତୀୟ ଅଡିଟରମାନଙ୍କ ପାଇଁ ନିଯୁକ୍ତି ସୁଯୋଗ ସୃଷ୍ଟି ହେବ ।
ବାଲିଷ୍ଟିକ କ୍ଷେପଣାସ୍ତ୍ରର ସଫଳ ପରୀକ୍ଷଣ ପାଇଁ ପ୍ରତିରକ୍ଷା ବୈଜ୍ଞାନିକମାନଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ବାଲିଷ୍ଟିକ୍ କ୍ଷେପଣାସ୍ତ୍ରର ସଫଳ ପରୀକ୍ଷଣ ଦ୍ୱାରା ଦେଶର କ୍ଷେପଣାସ୍ତ୍ର ନିରୋଧୀ ଶକ୍ତିକୁ ଦୃଢ଼ ଭାବେ ପ୍ରଦର୍ଶିତ କରିଥିବା ପ୍ରତିରକ୍ଷା ବୈଜ୍ଞାନିକମାନଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି । ପ୍ରଧାନମନ୍ତ୍ରୀ ତାଙ୍କ ବାର୍ତ୍ତାରେ କହିଛନ୍ତି ଯେ ବାଲିଷ୍ଟିକ କ୍ଷେପଣାସ୍ତ୍ର ନିରୋଧୀ କ୍ଷମତାକୁ ସଫଳତା ପୂର୍ବକ ପ୍ରଦର୍ଶିତ କରିଥିବାରୁ ଆମ ପ୍ରତିରକ୍ଷା ବୈଜ୍ଞାନିକମାନଙ୍କୁ ଅନେକ ଅନେକ ଶୁଭେଚ୍ଛା । ପ୍ରତିରକ୍ଷା ବୈଜ୍ଞାନିକମାନଙ୍କ ଏହି ଉପଲବ୍ଧି ଯୋଗୁ ଭାରତ ଏଭଳି ପ୍ରତିରକ୍ଷା କ୍ଷମତା ଥିବା ବିଶ୍ୱର ହାତଗଣତି ୫ଟି ରାଷ୍ଟ୍ର ସହ ସମକକ୍ଷ ହୋଇପାରିଛି । ଏହା ସାରା ଦେଶ ପାଇଁ ଗୌରବର ମୁହୂର୍ତ୍ତ ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଫିଲିପାଇନ୍ସରେ ଭାରତୀୟ ସମୁଦାୟକୁ ପ୍ରଧାନମନ୍ତ୍ରୀଙ୍କ ଉଦ୍ବୋଧନ

ପ୍ରଧାନମନ୍ତ୍ରୀ, ଶ୍ରୀ ନରେନ୍ଦ୍ର ମୋଦୀ ଆଜି ଫିଲିପାଇନ୍ସର ମାନିଲାଠାରେ ଭାରତୀୟ ସମୁଦାୟକୁ ଉଦ୍ବୋଧନ ଦେଇଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଆସିଆନ ଅଂଚଳ ଭାରତ ପାଇଁ ବେଶ ଗୁରୁତ୍ୱପୂର୍ଣ୍ଣ । ଆସିଆନ କ୍ଷେତ୍ର ସହିତ ଭାରତର ଭାବଗତ ସମ୍ପର୍କ ଏବଂ ସହଭାଗୀତାର ଦୀର୍ଘ ଐତିହ୍ୟ ସମ୍ପର୍କରେ ସେ କହିଥିଲେ । ବିଶେଷ କରି ସେ ବୁଦ୍ଧ ଏବଂ ରାମାୟଣ କଥା ଉଲ୍ଲେଖ କରିଥିଲେ । ସେ କହିଥିଲେ ଯେ ଏହି ଅଂଚଳରେ ରହୁଥିବା ପ୍ରବାସୀ ଭାରତୀୟମାନେ ଏହି ଐତିହ୍ୟକୁ ଆଗେଇ ନେବାରେ ଗୁରୁତ୍ୱପୂର୍ଣ୍ଣ ଭୂମିକା ନିର୍ବାହ କରୁଛନ୍ତି । ପ୍ରଧାନମନ୍ତ୍ରୀ କହିଥିଲେ ଯେ ଭାରତ କେବେହେଲେ ଅନ୍ୟ ଦେଶର କ୍ଷତି କରିନାହିଁ । ପ୍ରଥମ ଏବଂ ଦ୍ୱିତୀୟ ବିଶ୍ୱଯୁଦ୍ଧ ସମୟରେ ଦୂର ଦେଶରେ କିପରି ଦେଢ଼ଲକ୍ଷ ଭାରତୀୟ ଯବାନ ପ୍ରାଣବଳୀ ଦେଇଥିଲେ ସେ ସମ୍ପର୍କରେ ସେ କହିଥିଲେ । ସେ କହିଥିଲେ ଯେ ଭାରତର ବର୍ତ୍ତମାନ ମଧ୍ୟ ସମାନ ଭାବେ ଉଜ୍ଜ୍ୱଳ ଏବଂ ସମୃଦ୍ଧ ହେବା ଉଚିତ । ସେ କହିଥିଲେ ଯେ ଏକ ବିଂଶ ଶତାବ୍ଦୀ, ଯାହା ‘ଏସିଆର ଶତାବ୍ଦୀ’ ବୋଲି କୁହାଯାଉଛି ତାହା ‘ଭାରତର ଶତାବ୍ଦୀ’ ହେଉ ସେ ଦିଗରେ ଆମକୁ ଯଥାସମ୍ଭବ ପ୍ରୟାସ କରିବାକୁ ହେବ । ଗରିବ ଲୋକମାନଙ୍କ ସଶକ୍ତିକରଣ ଲାଗି ସରକାରଙ୍କ ଜନଧନ ଯୋଜନା ଏବଂ ଉଜ୍ଜ୍ୱଳା ଭଳି ଯୋଜନା ସମ୍ପର୍କରେ ପ୍ରଧାନମନ୍ତ୍ରୀ କହିଥିଲେ । ସବସିଡିର ଆଧାର ସଂଯୋଗ ହେବା ଦ୍ୱାରା ହୋଇଥିବା ଲାଭ ବିଷୟରେ ମଧ୍ୟ ସେ ଉଲ୍ଲେଖ କରିଥିଲେ ।
ପ୍ରଧାନମନ୍ତ୍ରୀଙ୍କୁ ଭେଟିଲେ ମାର୍କିନ ବୈଦେଶିକ ସଚିବ ରେକ୍ସ ଡବ୍ଲୁ ଟିଲରସନ;

ଆମେରିକାର ବୈଦେଶିକ ସଚିବ ରେକ୍ସ ଡବ୍ଲୁ ଟିଲରସନ ଆଜି ଅପରାହ୍ନରେ ନୂଆଦିଲ୍ଲୀଠାରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସାକ୍ଷାତ କରିଛନ୍ତି । ବୈଦେଶିକ ସଚିବ ହିସାବରେ ଟିଲରସନଙ୍କର ଏହା ପ୍ରଥମ ଭାରତ ଗସ୍ତ । ଆଲୋଚନା କାଳରେ ପ୍ରଧାନମନ୍ତ୍ରୀ ତାଙ୍କୁ ଭାରତକୁ ସ୍ୱାଗତ କରିବା ସହ ଦୁଇ ଦେଶର ରଣନୀତିକ ଭାଗିଦାରୀତାରେ ଅଗ୍ରଗତିକୁ ବେଶ୍ ପସନ୍ଦ କରିଥିଲେ । ଗତ ଜୁନ୍ ମାସରେ ରାଷ୍ଟ୍ରପତି ଡୋନାଲ୍ଡ ଟ୍ରମ୍ଫଙ୍କ ସହ ତାଙ୍କର ସକାରାତ୍ମକ ଓ ସୁଦୂରପ୍ରସାରୀ ଆଲୋଚନା ହୋଇଥିଲା ବୋଲି ପ୍ରଧାନମନ୍ତ୍ରୀ ମନେ ପକାଇ ଦେଇଥିଲେ । ଦ୍ୱିପାକ୍ଷିକ ସହଭାଗୀତା ଓ ଆଲୋଚନାର ଆକାର, ପରିସର, ପ୍ରଗତି ଓ ପ୍ରସଙ୍ଗଗୁଡିକୁ ବ୍ୟାପକ କରିବା ଏବଂ ଦୁଇ ଦେଶ ମଧ୍ୟରେ ସଂବନ୍ଧକୁ ସଠିକ ମାର୍ଗରେ ପରିଚାଳିତ କରିବା ଦିଗରେ ବୈଦେଶିକ ସଚିବ ଟିଲରସନଙ୍କ ସଂକଳ୍ପ ସହିତ ପ୍ରଧାନମନ୍ତ୍ରୀ ଏକମତ ହୋଇଥିଲେ । ଭାରତ-ଆମେରିକା ସହଭାଗୀତା କେବଳ ଦୁଇ ଦେଶର ସ୍ୱାର୍ଥ ପାଇଁ ଉଦ୍ଦିଷ୍ଟ ନୁହେଁ ବରଂ ଆଂଚଳିକ ଓ ବୈଶ୍ୱିକ ସ୍ଥିରତା ତଥା ସମୃଦ୍ଧି ହାସଲ ଦିଗରେ ଅନୁକୂଳ ଏବଂ ଗୁରୁତ୍ୱପୂର୍ଣ୍ଣ ପ୍ରଭାବ ପକାଇବ ବୋଲି ଦୁଇ ନେତା ଏକମତ ହୋଇଥିଲେ । ରାଷ୍ଟ୍ରପତି ଟ୍ରମ୍ଫଙ୍କ ନୂତନ ଦକ୍ଷିଣ ଏସିଆ ନୀତି ଘୋଷଣା ପରିପ୍ରେକ୍ଷୀରେ ପ୍ରଧାନମନ୍ତ୍ରୀ କହିଥିଲେ ଯେ ଆତଙ୍କବାଦ, ଆତଙ୍କବାଦର ଭିତିଭୂମି, ସେମାନଙ୍କ ନିରାପଦ ଆଶ୍ରୟ ସ୍ଥଳ, ଆତଙ୍କବାଦୀଙ୍କୁ ସହାୟତା ପ୍ରସଙ୍ଗ ଉପରେ ଭାରତ ଓ ଆମେରିକାର ଭାବନା ସବୁବେଳେ ଏକ ହୋଇଆସିଛି । ବିଶେଷକରି ଆଫଗାନିସ୍ଥାନରେ ଶାନ୍ତି ଓ ସ୍ଥିରତା ରକ୍ଷା ଦିଗରେ ଦୁଇ ଦେଶର ଭାବନା ଓ ଉଦବେଗ ମଧ୍ୟ ସମାନ ରହିଛି । ଆଲୋଚନା କାଳରେ ବୈଦେଶିକ ସଚିବ ଟିଲରସନ ତାଙ୍କର ସାଂପ୍ରତିକ ବୈଦେଶିକ ଗସ୍ତର ଉଦେ୍ଦଶ୍ୟ ସଂପର୍କରେ ପ୍ରଧାନମନ୍ତ୍ରୀଙ୍କ ସହିତ ବିସ୍ତୃତ ମତ ବିନିମୟ କରିଥିଲେ । ଆଂଚଳିକ ସ୍ଥିରତା ଓ ନିରାପତ୍ତା ସୁନିଶ୍ଚିତ କରିବା ତଥା ଆତଙ୍କବାଦର ମୁକାବିଲା ପାଇଁ ଦୁଇ ଦେଶ ମଧ୍ୟରେ ଫଳପ୍ରଦ ସହଭାଗୀତାକୁ ଆହୁରି ଆଗେଇ ନେବା ସକାଶେ ଦୁହେଁ ମତବିନିମୟ କରିଥିଲେ । ଆଜି ଭାରତ ଗସ୍ତର ପ୍ରଥମ ଚରଣରେ ମାର୍କିନ ବୈଦେଶିକ ସଚିବ ଟିଲରସନ ଭାରତର ବୈଦେଶିକ ମନ୍ତ୍ରୀ ଶ୍ରୀମତୀ ସୁଷମା ସ୍ୱରାଜ ଏବଂ ଜାତୀୟ ସୁରକ୍ଷା ପରାମର୍ଶଦାତା ଶ୍ରୀ ଅଜିତ ଡୋଭାଲଙ୍କ ସହ ଦ୍ୱିପାକ୍ଷିକ ଓ ବୈଶ୍ୱିକ ସ୍ୱାର୍ଥ ଜଡିତ ପ୍ରସଙ୍ଗ ନେଇ ବିସ୍ତୃତ ଭାବେ ଆଲୋଚନା କରିଥିଲେ ।
ମଦୁରାଇରେ ଏମ୍ସ ନିର୍ମାଣ ହେବା ପରେ, ବ୍ରାଣ୍ଡ ଏମ୍ସ ଏବେ ଦେଶର କୋଣ ଅନୁକୋଣରେ ପହଁଚିଲା : ପ୍ରଧାନମନ୍ତ୍ର

ମଦୁରାଇ ଏବଂ ପାଶ୍ୱବର୍ତ୍ତୀ ଅଂଚଳରେ ସ୍ୱାସ୍ଥ୍ୟସେବା ଭିତ୍ତିଭୂମିକୁ ପ୍ରୋତ୍ସାହନ ପୂର୍ବକ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ମଦୁରାଇ ଠାରେ ଏମ୍ସ ପାଇଁ ଶିଳାନ୍ୟାସ କରିବା ସହିତ ବିଭିନ୍ନ ପ୍ରକଳ୍ପକୁ ଉଦଘାଟନ କରିଛନ୍ତି । ନୂଆ ଏମ୍ସ ମଦୁରାଇର ଥୋପୁର ଠାରେ ପ୍ରତିଷ୍ଠା କରାଯିବ । ଏହା ସ୍ଥାନୀୟ ଅଂଚଳରେ ଅତ୍ୟାଧୁନିକ ସ୍ୱାସ୍ଥ୍ୟସେବା, ଡାକ୍ତରୀ ଶିକ୍ଷା ଏବଂ ଗବେଷଣା ସୁବିଧା ଯୋଗାଇଦେବ । ଏହି ଅଂଚଳରେ ଏମ୍ସ ନିର୍ମାଣ ହେବା ଦ୍ୱାରା ଦକ୍ଷିଣ ତାମିଲନାଡ଼ୁର ପଛୁଆ ଜିଲ୍ଲାରେ ରହୁଥିବା ଲୋକମାନେ ଲାଭାନ୍ୱିତ ହୋଇପାରିବେ । ମଦୁରାଇ ଠାରେ ଉପସ୍ଥିତ ଜନସାଧାରଣଙ୍କୁ ସମ୍ବୋଧିତ କରି ପ୍ରଧାନମନ୍ତ୍ରୀ କହିଥିଲେ, “ମଦୁରାଇ ଠାରେ ଅଖିଳ ଭାରତୀୟ ଆୟୁର୍ବିଜ୍ଞାନ ସଂସ୍ଥାନର ଆଜି ଶିଳାନ୍ୟାସ କରାଯିବା ଦ୍ୱାରା ଏକପ୍ରକାରରେ ଆମ ସରକାରଙ୍କ ସଂକଳ୍ପ ଏକ ଭାରତ ଶ୍ରେଷ୍ଠ ଭାରତକୁ ପ୍ରତିଫଳିତ କରୁଛି । ଏମ୍ସ ନୂଆଦିଲ୍ଲୀ ସ୍ୱାସ୍ଥ୍ୟ ସେବା କ୍ଷେତ୍ରରେ ନିଜ ପାଇଁ ଏକ ସ୍ୱତନ୍ତ୍ର ପରିଚୟ ସୃଷ୍ଟି କରିଛି । ମଦୁରାଇରେ ଏମ୍ସ ପହଁଚିବା ଦ୍ୱାରା ଆମେ କହିପାରିବା ଯେ ଏମ୍ସର ଏହି ପରିଚୟ ଏବେ କାଶ୍ମୀରରୁ ମଦୁରାଇ ଏବଂ ଗୌହାଟୀରୁ ଗୁଜରାଟ ପର୍ଯ୍ୟନ୍ତ ଦେଶର ପ୍ରତ୍ୟେକ କୋଣରେ ପହଁଚିପାରିଛି । ମଦୁରାଇ ଏମ୍ସ ଦ୍ୱାରା ସମଗ୍ର ତାମିଲନାଡ଼ୁବାସୀ ଉପକୃତ ହୋଇପାରିବେ ବୋଲି ସେ କହିଥିଲେ । ପ୍ରଧାନମନ୍ତ୍ରୀ ମଧ୍ୟ ମଦୁରାଇର ରାଜାଜୀ ମେଡ଼ିକାଲ କଲେଜ, ତାଞ୍ଜାଭୁର ମେଡ଼ିକାଲ କଲେଜ ଏବଂ ତିରୁନେଲଭେଲି ମେଡ଼ିକାଲ କଲେଜର ସୁପରସ୍ପେଶାଲଟି ବ୍ଲକକୁ ଉଦଘାଟନ କରିଥିଲେ । ପ୍ରଧାନମନ୍ତ୍ରୀ ସ୍ୱାସ୍ଥ୍ୟ ସୁରକ୍ଷା ଯୋଜନା ଅଧୀନରେ 73ଟି ମେଡ଼ିକାଲ କଲେଜର ଉନ୍ନତିକରଣ ଲକ୍ଷ୍ୟ ନେଇ ଚାଲିଥିବା ପ୍ରୟାସ ଅଧୀନରେ ଏହା କରାଯାଉଛି । ତିନୋଟି ମେଡ଼ିକାଲ କଲେଜରେ ସୁପର ସ୍ପେଶାଲିଟି ବ୍ଲକ୍ ଉଦଘାଟିତ ହୋଇଥିବାରୁ ପ୍ରଧାନମନ୍ତ୍ରୀ ସନ୍ତୋଷ ବ୍ୟକ୍ତ କରିଥିଲେ । ସ୍ୱାସ୍ଥ୍ୟସେବା କ୍ଷେତ୍ରରେ ସରକାର ଜୋର ଦେଉଥିବା କଥାକୁ ଦୋହରାଇ ପ୍ରଧାନମନ୍ତ୍ରୀ କହିଥିଲେ ଯେ ସମସ୍ତଙ୍କୁ ସୁସ୍ଥ ରଖିବା ଏବଂ ସ୍ୱାସ୍ଥ୍ୟସେବାକୁ ସୁଲଭ କରିବା ଲାଗି ଲକ୍ଷ୍ୟ ରଖାଯାଇଛି । ସେ ଉଲ୍ଲେଖ କରିଥିଲେ, “ଯେଉଁ ଗତି ଏବଂ ବ୍ୟାପକତାର ସହିତ ମିଶନ ଇନ୍ଦ୍ରଧନୁଶ କାର୍ଯ୍ୟକରୁଛି ଏହା ନିରାକରଣଯୋଗ୍ୟ ସ୍ୱାସ୍ଥ୍ୟସେବା କ୍ଷେତ୍ରରେ ଏକ ନୂତନ ସୋପାନ ପ୍ରତିଷ୍ଠା କରିପାରିଛି । ପ୍ରଧାନମନ୍ତ୍ରୀ ମାତୃ ବନ୍ଦନା ଯୋଜନା ଏବଂ ପ୍ରଧାନମନ୍ତ୍ରୀ ସୁରକ୍ଷିତ ମାତୃତ୍ୱ ଅଭିଯାନ ସୁରକ୍ଷିତ ଗର୍ଭଧାରଣକୁ ଏକ ଗଣ ଆନ୍ଦୋଳନରେ ପରିଣତ କରିଛି । ଗତ ସାଢ଼େ 4 ବର୍ଷରେ ସ୍ନାତକ ମେଡ଼ିକାଲ ସିଟରେ 30% ବୃଦ୍ଧି ଘଟିଛି । ଆୟୁଷ୍ମାନ ଭାରତ ବିଷୟରେ ସେ କହିଥିଲେ ଯେ ଲୋକମାନଙ୍କ ପାଇଁ ସାମଗ୍ରୀକ ସ୍ୱାସ୍ଥ୍ୟସେବା ପହଁଚ ସୁନିଶ୍ଚିତ କରିବା ଦିଗରେ ଏହା ଏକ ବୃହତ ପଦକ୍ଷେପ । ତାମିଲନାଡ଼ୁର 1 କୋଟି 57 ଲକ୍ଷ ଲୋକ ଏହା ଅଧୀନରେ ବୀମାଭୁକ୍ତ ହୋଇଥିବାରୁ ପ୍ରଧାନମନ୍ତ୍ରୀ ସନ୍ତୋଷ ବ୍ୟକ୍ତ କରିଥିଲେ । ତାମିଲନାଡ଼ୁରେ ମାତ୍ର 3 ମାସ ମଧ୍ୟରେ 89 ହଜାର ହିତାଧିକାରୀ ଏହା ଅଧୀନରେ ଲାଭାନ୍ୱିତ ହେବା ସହିତ ଏହି ଯୋଜନାରେ 200 କୋଟି ଟଙ୍କାରୁ ଅଧିକ ଟଙ୍କା ବିଧିବଦ୍ଧ ଭାବେ ରୋଗୀଙ୍କ ଆଡମିଶନ ପାଇଁ ଖର୍ଚ୍ଚ କରାଯାଇଥିବା କହି ପ୍ରଧାନମନ୍ତ୍ରୀ ପ୍ରଶଂସା କରିଥିଲେ । ସେ କହିଥିଲେ, “ତାମିଲନାଡ଼ୁରେ 1320 ସ୍ୱାସ୍ଥ୍ୟ ଏବଂ କଲ୍ୟାଣ କେନ୍ଦ୍ର ଆରମ୍ଭ ହୋଇଥିବାରୁ ମୁଁ ଆନନ୍ଦିତ । ରୋଗ ନିୟନ୍ତ୍ରଣ କ୍ଷେତ୍ରରେ ସେ କହିଥିଲେ, 2025 ସୁଦ୍ଧା ଯକ୍ଷ୍ମା ମୁକ୍ତି ଲାଗି ସରକାର ପ୍ରତିବଦ୍ଧ । ପ୍ରଧାନମନ୍ତ୍ରୀ କହିଥିଲେ, “ଆମେ ରାଜ୍ୟଗୁଡ଼ିକୁ ବୈଷୟିକ ଏବଂ ଆର୍ଥିକ ସହାୟତା ଯୋଗାଇ ଦେଉଛୁ । ମୁଁ ଏହା ଜାଣି ଆନନ୍ଦିତ ଯେ ରାଜ୍ୟ ସରକାର ଯକ୍ଷ୍ମା ମୁକ୍ତ ଚେନ୍ନାଇ ପ୍ରୟାସକୁ ଆଗେଇ ନେଉଛନ୍ତି ଏବଂ 2023 ସୁଦ୍ଧା ରାଜ୍ୟକୁ ଯକ୍ଷ୍ମାମୁକ୍ତ କରିବା ଲାଗି ପଦକ୍ଷେପ ନେଉଛନ୍ତି” । ଜାତୀୟ ଯକ୍ଷ୍ମା ନିୟନ୍ତ୍ରଣ କାର୍ଯ୍ୟକ୍ରମର କାର୍ଯ୍ୟାନ୍ୱୟନ ଲାଗି ସେ ତାମିଲନାଡ଼ୁ ସରକାରଙ୍କୁ ପ୍ରଶଂସା କରିଥିଲେ । ପ୍ରଧାନମନ୍ତ୍ରୀ ମଧ୍ୟ ରାଜ୍ୟରେ 12ଟି ପୋଷ୍ଟ ଅଫିସ ସେବା କେନ୍ଦ୍ର ଉଦଘାଟନ କରିଥିଲେ । ସେ କହିଥିଲେ, “ଆମ ନାଗରିକମାନଙ୍କ ପାଇଁ ସହଜ ଜୀବନଧାରଣରେ ଉନ୍ନତି ଆଣିବା ଦିଗରେ ପଦକ୍ଷେପର ଏହା ଏକ ଉଦାହରଣ” । ମଦୁରାଇରୁ ପ୍ରଧାନମନ୍ତ୍ରୀ କୋଚି ଅଭିମୁଖେ ଯାତ୍ରା କରିଥିଲେ ସେଠାରେ ସେ ତୈଳ ଏବଂ ଗ୍ୟାସ କ୍ଷେତ୍ର ସହ ଜଡ଼ିତ ବିଭିନ୍ନ ପ୍ରକଳ୍ପର ଉଦଘାଟନ ଏବଂ ଶିଳାନ୍ୟାସ କରିବେ ।
ଭାରତୀୟ ଖାଦ୍ୟ ନିଗମର କର୍ମଚାରୀମାନଙ୍କୁ ଅବସର କାଳୀନ ପେନସନ ତଥା ଅବସର ପରେ ଚିକିତ୍ସା ସୁବିଧା ପ୍ରଦାନ ପ୍ରସ୍ତାବକୁ କେବିନେଟ ଅନୁମୋଦନ

ଭାରତୀୟ ଖାଦ୍ୟ ନିଗମର କର୍ମଚାରୀମାନଙ୍କୁ ଅବସରକାଳୀନ ପେନସନ ତଥା ଅବସରଗ୍ରହଣ ପରେ ଚିକିତ୍ସା ସୁବିଧା ଯୋଗାଇ ଦେବା ନିମନ୍ତେ ଥିବା ପ୍ରସ୍ତାବକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କେବିନେଟ ମଞ୍ଜୁରି ପ୍ରଦାନ କରିଛନ୍ତି । ଏହା ପବ୍ଲିକ ଏଣ୍ଟରପ୍ରାଇଜ ବିଭାଗର ନିୟମାନୁସାରେ ଲାଗୁ କରାଯିବ । ବର୍ତ୍ତମାନ ଏହି କର୍ମଚାରୀମାନଙ୍କ ବେତନହାରରେ ହିସାବ କରିଦେଖିଲେ ଉଭୟ ଯୋଜନା ସକାଶେ ସରକାରଙ୍କୁ ବାର୍ଷିକ 134.4 କୋଟି ଟଙ୍କାର ଆର୍ଥିକ ଭାର ବହନ କରିବାକୁ ପଡିବ । ଏହି ନୂତନ ପେନସନ ଯୋଜନାର ପ୍ରମୁଖ ବୈଶିଷ୍ଟ୍ୟ: 1. ବର୍ଗ: (ପ୍ରଥମ, ଦ୍ୱିତୀୟ, ତୃତୀୟ ତଥା ଚତୁର୍ଥ) ସବୁ ବର୍ଗର କର୍ମଚାରୀ ଯେଉଁମାନେ କି 01.12.2008 ସୁଦ୍ଧା ପେ’ରୋଲରେ ଥିଲେ ସେମାନେ ଏହି ଯୋଜନାରେ ଅନ୍ତର୍ଭୁକ୍ତ ହେବେ । 2. ଯୋଗ୍ୟତା: ମୃତ୍ୟୁକୁ ଛାଡି ଅବସର ଗ୍ରହଣ ପୂର୍ବରୁ ସେମାନଙ୍କର ଅନ୍ୟୁନ 15 ବର୍ଷ ସେବା ଅବଧି ଥିବ । 3. ପ୍ରବର୍ତ୍ତନ ତାରିଖ – 01.12.2008 4. କର୍ମଚାରୀଙ୍କ ଭାଗ: ମୂଳବେତନ ଏବଂ ମହଙ୍ଗା ଭତ୍ତାର 10 ପ୍ରତିଶତ ଯେଉଁମାନେ – 01.12.2008 ସୁଦ୍ଧା ଚାକିରିରେ ଥିବେ ବା ତା ପରେ ନିଯୁକ୍ତି ପାଇଥିବେ । 5. କର୍ମଚାରୀଙ୍କ ବାଧ୍ୟତାମୂଳକ ଭାଗ: ମୂଳ ଦରମା+ଡିଏର 2% କର୍ମଚାରୀଙ୍କ ସ୍ୱଇଚ୍ଛାରେ ଅବଦାନ – ମୂଳ ବେତନ+ଡିଏର 25% ପର୍ଯ୍ୟନ୍ତ । 6. ସୁବିଧା: ଅବସର ପରେ ପେନସନ ଓ ମୃତ୍ୟୁଜନିତ ସୁବିଧାସୁଯୋଗ । ଅବସର ପରେ ମିଳିବାକୁ ଥିବା ଚିକିତ୍ସା ସୁବିଧା ବୈଶିଷ୍ଟ୍ୟ : 1. ପ୍ରୟୋଗଯୋଗ୍ୟତା : ନିଗମର ଚାକିରିରେ ଥିବା ସବୁ ବର୍ଗର କର୍ମଚାରୀ (I, ii, iii, iv ) ଏବଂ ଅବସର ଗ୍ରହଣ କରିଥିବା କର୍ମଚାରୀ 2. ଯୋଗ୍ୟତା : ମୃତ୍ୟୁକୁ ଛାଡି ଅବସର ଗ୍ରହଣ ପୂର୍ବରୁ ଅନ୍ୟୁନ 15 ବର୍ଷର ଚାକିରି କରିଥିବେ 3. କର୍ମନିଯୋକ୍ତାଙ୍କ ଭାଗ: ଏପ୍ରିଲ 2016 ଠାରୁ ମୂଳ ବେତନ+ଡିଏର 3.83% 4. କର୍ମଚାରୀଙ୍କ ଭାଗ: ଅବସର ଗ୍ରହଣ/ମୃତ୍ୟୁ ପୂର୍ବରୁ ପାଇଥିବା ଶେଷ ମୂଳ ବେତନ+ଡିଏ/ ଯାହା ସର୍ବନିମ୍ନ 10,000 ଟଙ୍କା ହୋଇଥିବ 5. ବ୍ୟାପ୍ତି : ଏହି ଯୋଜନା ନିଗମର ଅବସରପ୍ରାପ୍ତ କର୍ମଚାରୀ, ସେମାନଙ୍କ ପତି/ପତ୍ନୀ, ନିର୍ଭରଶୀଳ ସନ୍ତାନ ପାଇଁ ବାର୍ଷକ ସିଲିଂଯୋଗ୍ୟ ଥାଇ ଭାରତର ଯେକୌଣସି ହସ୍ପିଟାଲରେ ପ୍ରଯୁଜ୍ୟ ।
ଅଗଷ୍ଟ ୨୪ ତାରିଖରେ ହରିୟାନା ଏବଂ ପଞ୍ଜାବ ଗସ୍ତରେ ଯିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୪ ଅଗଷ୍ଟ ୨୦୨୨ ରେ ହରିୟାଣା ଏବଂ ପଞ୍ଜାବ ଗସ୍ତରେ ଯିବେ । ସେହିଦିନ ପ୍ରଧାନମନ୍ତ୍ରୀ ଦେଶ ଉଦ୍ଦେଶ୍ୟରେ ଦୁଇଟି ଗୁରୁତ୍ୱପୂର୍ଣ୍ଣ ସ୍ୱାସ୍ଥ୍ୟ ବ୍ୟବସ୍ଥାର ଉଦଘାଟନ/ଉତ୍ସର୍ଗ କରିବାର କାର୍ଯ୍ୟକ୍ରମ ରହିଛି । ପୂର୍ବାହ୍ନ ପ୍ରାୟ ୧୧ ଟା ସମୟରେ ପ୍ରଧାନମନ୍ତ୍ରୀ ହରିୟାଣାର ଫରିଦାବାଦ ଠାରେ ଅମୃତା ହସ୍ପିଟାଲର ଉଦଘାଟନ କରିବେ । ଏହା ପରେ ପ୍ରଧାନମନ୍ତ୍ରୀ ମୋହାଲି ଯାତ୍ରା କରିବେ ଏବଂ ଅପରାହ୍ନ ପ୍ରାୟ ୨ଟା ୧୫ ରେ ମୁଲାନପୁର, ନୂଆ ଚଣ୍ଡିଗଡ଼, ସାହିବଜାଦା ଅଜିତ ସିଂହ ନଗର ଜିଲ୍ଲା (ମୋହାଲି) ଠାରେ "ହୋମି ଭାବା କର୍କଟ ଡାକ୍ତରଖାନା ଏବଂ ଗବେଷଣା କେନ୍ଦ୍ର” କୁ ଦେଶ ଉଦ୍ଦେଶ୍ୟରେ ଉତ୍ସର୍ଗ କରିବେ । ହରିୟାନାରେ ପ୍ରଧାନମନ୍ତ୍ରୀ ପ୍ରଧାନମନ୍ତ୍ରୀ ଫରିଦାବାଦରେ ଅମୃତା ହସ୍ପିଟାଲର ଉଦଘାଟନ କରିବା ଫଳରେ ନେସନାଲ କ୍ୟାପିଟାଲ ରିଜିଅନ (ଏନସିଆର) ରେ ଆଧୁନିକ ଚିକିତ୍ସା ଭିତ୍ତିଭୂମି ଉପଲବ୍ଧତା ବୃଦ୍ଧି ପାଇବ । ମାତା ଅମୃତାନନ୍ଦମୟୀ ମଠ ଦ୍ୱାରା ପରିଚାଳିତ ସୁପର ସ୍ପେସିଆଲିଟି ହସ୍ପିଟାଲ ୨୬୦୦ ଶଯ୍ୟା ବିଶିଷ୍ଟ ହେବ । ପାଖାପାଖି ୬୦୦୦ କୋଟି ଟଙ୍କା ବ୍ୟୟରେ ଏହି ଡାକ୍ତରଖାନା ନିର୍ମାଣ ହେବ, ଫରିଦାବାଦ ଏବଂ ସମଗ୍ର ଏନସିଆର ଅଞ୍ଚଳର ଲୋକଙ୍କୁ ଅତ୍ୟାଧୁନିକ ସ୍ୱାସ୍ଥ୍ୟସେବା ଯୋଗାଇ ଦେବ । ପଞ୍ଜାବରେ ପ୍ରଧାନମନ୍ତ୍ରୀ ପଞ୍ଜାବ ଏବଂ ପଡୋଶୀ ରାଜ୍ୟ ତଥା କେନ୍ଦ୍ର ଶାସିତ ଅଞ୍ଚଳ ବାସୀଙ୍କୁ ବିଶ୍ୱ ସ୍ତରୀୟ କର୍କଟ ଚିକିତ୍ସା ଯୋଗାଇବା ପାଇଁ ପ୍ରଧାନମନ୍ତ୍ରୀ ‘ହୋମି ଭାବା କର୍କଟ ଡାକ୍ତରଖାନା ଏବଂ ଗବେଷଣା କେନ୍ଦ୍ର’ କୁ ମୁଲାନପୁର, ନୂଆ ଚଣ୍ଡିଗଡ଼, ସାହିବଜଡା ଅଜିତ ସିଂହ ନଗର ଜିଲ୍ଲା (ମୋହାଲି) ରେ ଦେଶ ଉଦ୍ଦେଶ୍ୟରେ ଉତ୍ସର୍ଗ କରିବେ । ୬୬୦ ଟଙ୍କାରୁ ଅଧିକ ମୂଲ୍ୟରେ ଏହି ହସ୍ପିଟାଲ ଭାରତ ସରକାରଙ୍କ ପରମାଣୁ ଶକ୍ତି ବିଭାଗ ଅଧୀନରେ ଥିବା ଏକ ସହାୟକ ଅନୁଷ୍ଠାନ ଟାଟା ମେମୋରିଆଲ୍ ସେଣ୍ଟର ଦ୍ୱାରା ନିର୍ମାଣ କରାଯାଇଛି । ଏହି କର୍କଟ ହସ୍ପିଟାଲ୍ ହେଉଛି ୩୦୦ ଶଯ୍ୟା କ୍ଷମତା ବିଶିଷ୍ଟ ଏକ ତ୍ରିସ୍ତରୀୟ ଚିକିତ୍ସା ହସ୍ପିଟାଲ୍ ଏବଂ ସର୍ଜରୀ, ରେଡିଓଥେରାପି ଏବଂ ମେଡିକାଲ୍ ଅଙ୍କୋଲୋଜି – କେମୋଥେରାପି, ଇମ୍ୟୁନୋଥେରାପି ଏବଂ ଅସ୍ଥି ମଜ୍ଜା ପ୍ରତିରୋପଣ ଭଳି ସମସ୍ତ ଉପଲବ୍ଧ ଚିକିତ୍ସା ପ୍ରଣାଳୀ ବ୍ୟବହାର କରି ସମସ୍ତ ପ୍ରକାରର କର୍କଟ ରୋଗର ଚିକିତ୍ସା ପାଇଁ ଆଧୁନିକ ସୁବିଧା ରହିବ । ଉକ୍ତ ଡାକ୍ତରଖାନା ଏହି ଅଞ୍ଚଳରେ କର୍କଟ ରୋଗର ଚିକିତ୍ସା ଏବଂ ଚିକିତ୍ସାର ଏକ "ହବ୍‍” ଭଳି କାର୍ଯ୍ୟ କରିବ ଏବଂ ସାଙ୍ଗରୁରର ୧୦୦ ଶଯ୍ୟା ବିଶିଷ୍ଟ ଡାକ୍ତରଖାନା ଏହାର "ସ୍ପୋକ୍‍” ଭଳି କାର୍ଯ୍ୟ କରିବ ।
ଇଞ୍ଜିନିୟର୍ସ ଦିବସ ଅବସରରେ ଇଞ୍ଜିନିୟରମାନଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା ଜ୍ଞାପନ

ଇଞ୍ଜିନିୟର୍ସ ଦିବସ ଅବସରରେ ପରିଶ୍ରମୀ ଇଞ୍ଜିନିୟର୍ସମାନଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି । ସେହିପରି ଜୟନ୍ତୀ ଅବସରରେ ଶ୍ରୀ ଏମ. ବିଶ୍ୱେଶ୍ୱରାୟାଙ୍କୁ ପ୍ରଧାନମନ୍ତ୍ରୀ ଶ୍ରଦ୍ଧାଞ୍ଜଳି ଜଣାଇବା ସହ ତାଙ୍କ ଉପଲବ୍ଧିଗୁଡିକୁ ସ୍ମରଣ କରିଛନ୍ତି । ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି; “ସମସ୍ତ ପରିଶ୍ରମୀ ଇଞ୍ଜିନିୟର୍ସମାନଙ୍କୁ #ଇଞ୍ଜିନିୟର୍ସଦିବସର ଶୁଭେଚ୍ଛା । ଆମ ପୃଥିବୀକୁ ଉତ୍ତମ ଓ ପ୍ରଯୁକ୍ତିଗତ ଭାବେ ଆଗେଇ ନେବାରେ ସେମାନଙ୍କ ଅବଦାନକୁ ପ୍ରଶଂସା କରିବା ପାଇଁ କୌଣସି ଶବ୍ଦ ଯଥେଷ୍ଟ ନୁହେଁ । ଅସାଧାରଣ ବ୍ୟକ୍ତିତ୍ୱ ଶ୍ରୀ ଏମ. ବିଶ୍ୱେଶ୍ୱରାୟାଙ୍କୁ ଜୟନ୍ତୀ ଅବସରରେ ଶ୍ରଦ୍ଧାଞ୍ଜଳି ଜଣାଇବା ସହ ତାଙ୍କ ଉପଲବ୍ଧିଗୁଡିକୁ ସ୍ମରଣ କରୁଛି ।”
ଭିଡିଓ କନଫରେନ୍ସ ଜରିଆରେ ବାଂଲାଦେଶରେ ତିନୋଟି ପ୍ରକଳ୍ପ ଉଦଘାଟନ ସମୟରେ ପ୍ରଧାନମନ୍ତ୍ରୀଙ୍କ ଉଦବୋଧନ

ମହାମହିମ ଶେଖ ହସିନା, ବାଂଲାଦେଶର ପ୍ରଧାନମନ୍ତ୍ରୀ, ଭାରତ ଏବଂ ବାଂଲାଦେଶର ବୈଦେଶିକ ମନ୍ତ୍ରୀ ସୁଶ୍ରୀ ମମତା ବାନାର୍ଜୀ, ପଶ୍ଚିମ ବଙ୍ଗର ମୁଖ୍ୟମନ୍ତ୍ରୀ, ବିପ୍ଳବ କୁମାର ଦେବ, ତ୍ରିପୁରାର ମୁଖ୍ୟମନ୍ତ୍ରୀ, କିଛିଦିନ ପୂର୍ବରୁ କାଠମାଣ୍ଡୁରେ ବିମସ୍ଟେକ ଶିଖର ସମ୍ମିଳନୀ କାଳରେ ଶେଖ ହସିନା ମହୋଦୟାଙ୍କ ସହ ସାକ୍ଷାତ ହୋଇଥିଲା । ଏଥିପୂର୍ବରୁ ଆମେ ମଇ ମାସରେ ଶାନ୍ତି ନିକେତନରେ, ଏବଂ ଏପ୍ରିଲରେ ରାଜ୍ୟଗୋଷ୍ଠୀ ଶିଖର ସମ୍ମିଳନୀ ଉପଲକ୍ଷେ ଲଣ୍ଡନରେ ଭେଟିଥିଲୁ । ଏବଂ ମୁଁ ପ୍ରସନ୍ନ ଯେ ଆଜି ଭିଡିଓ କନଫରେନ୍ସ ମାଧ୍ୟମରେ ଆପଣଙ୍କ ସହିତ ପୁଣିଥରେ ସାକ୍ଷାତ ହେବାର ସୁଯୋଗ ମିଳିଲା । ମୁଁ ପୂର୍ବରୁ ଅନେକ ଥର କହିସାରିଛି ଯେ ପଡ଼ୋଶୀ ଦେଶର ନେତାମାନଙ୍କ ସହିତ ପଡ଼ୋଶୀଙ୍କ ଭଳି ସମ୍ପର୍କ ରହିବା ଆବଶ୍ୟକ । ଯେତେବେଳେ ଇଚ୍ଛା ହେଲା କଥାବାର୍ତ୍ତା ହେବା ଆବଶ୍ୟକ, ଗସ୍ତ ହେବା ଆବଶ୍ୟକ । ଏ ସବୁ ବିଷୟ ଉପରେ ଆମକୁ ପ୍ରୋଟୋକଲର ବନ୍ଧନରେ ପଡ଼ିରହିବାର ଆବଶ୍ୟକତା ନାହିଁ । ଏବଂ ଏହି ନିବିଡ଼ତା ପ୍ରଧାନମନ୍ତ୍ରୀ ଶେଖ ହସିନା ମହୋଦାୟାଙ୍କ ସହିତ ମୋର ସମ୍ପର୍କରୁ ସ୍ପଷ୍ଟ ଭାବେ ପ୍ରତିଫଳିତ ହେଉଛି । ଅନେକ ସାକ୍ଷାତକୁ ବାଦ ଦେଲେ ଏହା ଆମର ଚତୁର୍ଥ ଭିଡିଓ କନଫରେନ୍ସ ଅଟେ, ଏବଂ ନିକଟ ଭବିଷ୍ୟତରେ ଆଉ ଏକ ଭିଡିଓ କନଫରେନ୍ସ ମଧ୍ୟ ହେବ । ଏହି ଭିଡିଓ କନଫରେନ୍ସର ସବୁଠୁ ବଡ଼ କଥା ହେଉଛି ଆମ ଦୁଇ ଦେଶର ସହଯୋଗର ପ୍ରକଳ୍ପ ଶୁଭାରମ୍ଭ କିମ୍ବା ଉଦଘାଟନ କୌଣସି ବଡ଼ବଡ଼ିଆ ଗସ୍ତର ଆବଶ୍ୟକ କରୁନାହିଁ । ମହାମହିମ, ଯେତେବେଳେ ବି ଆମେ ଯୋଗଯୋଗର କଥା ହେଉଛୁ, ତ’ ମୋର ସବୁବେଳେ ଆପଣଙ୍କ 1965 ପୂର୍ବ ସଂଯୋଗ ପୁନଃପ୍ରଚଳନ କରିବାର ସଂକଳ୍ପ କଥା ମନେ ପଡ଼ୁଛି । ଏବଂ ମୋ ପାଇଁ ଅତି ପ୍ରସନ୍ନତାର ବିଷୟ ଏହା ଯେ ଆମେ ଗତ କିଛି ବର୍ଷ ମଧ୍ୟରେ ଲଗାତାର ଏ ଦିଗରେ ପଦକ୍ଷେପ ନେଉଛୁ । ଆଜି ଆମେ ଆମର ବିଦ୍ୟୁତ ସଂଯୋଗ ବଢ଼ାଇଛୁ, ଏବଂ ରେଳ ଯୋଗାଯୋଗକୁ ଆହୁରି ଅଧିକ ଗଭୀର କରିବା ଲାଗି ଦୁଇଟି ପ୍ରକଳ୍ପର ଆରମ୍ଭ କରିଛୁ । 2015ରେ ମୁଁ ଯେତେବେଳେ ବାଂଲାଦେଶ ଆସିଥିଲି, ସେତେବେଳେ ଆମେ ବାଂଲାଦେଶକୁ 500 ମେଗାୱାଟର ଅତିରିକ୍ତ ବିଦ୍ୟୁତ ଯୋଗାଣ କରିବା ଲାଗି ନିଷ୍ପତ୍ତି ନେଇଥିଲୁ । ଏବଂ ଏଥିପାଇଁ ପଶ୍ଚିମବଙ୍ଗରୁ ବାଂଲାଦେଶର ସଂଚାର ସଂଯୋଗର ଉପଯୋଗ କରାଯାଉଛି । ଏହି କାର୍ଯ୍ୟକୁ ପୂରଣ କରିବାରେ ସହଯୋଗ ପାଇଁ ମୁଁ ମୁଖ୍ୟମନ୍ତ୍ରୀ ସୁଶ୍ରୀ ମମତା ବାନାର୍ଜୀଙ୍କୁ ଅଭିନନ୍ଦନ ଜଣାଉଛି । ଏହି ପ୍ରକଳ୍ପ ସମ୍ପୂର୍ଣ୍ଣ ହେବା ଦ୍ୱାରା ଏବେ 1.16 ଗିଗାୱାଟ ବିଦ୍ୟୁତ ଭାରତରୁ ବାଂଲାଦେଶକୁ ଯୋଗାଣ କରାଯାଉଛି । ମୁଁ ଭାବୁଛି ଯେ ମେଗାୱାଟରୁ ଗିଗାୱାଟକୁ ଏହି ଲମ୍ଫ ଆମ ସମ୍ପର୍କର ସୁବର୍ଣ୍ଣ ଅଧ୍ୟାୟକୁ ପ୍ରତିଫଳିତ କରୁଛି । ରେଳବାଇ କ୍ଷେତ୍ରରେ ମଧ୍ୟ ଆମର ଯୋଗାଯୋଗ ଲଗାତାର ବୃଦ୍ଧି ପାଉଛି । ଏଥିରେ ବାଂଲାଦେଶର ଅନ୍ତରୀଣ ଯୋଗାଯୋଗ, ଏବଂ ଭାରତ ସହିତ ଯୋଗାଯୋଗ, ଆମ ସହଯୋଗର ପ୍ରମୁଖ ଦିଗ ଅଟେ । ଅଖାଉରା-ଅଗରତାଲାର ରେଳ ଯୋଗାଯୋଗ କାର୍ଯ୍ୟ ପୂରଣ ହେବା ଦ୍ୱାରା ଆମର ସୀମାପାର ଯୋଗାଯୋଗରେ ଆଉ ଏକ ଅଧ୍ୟାୟ ଯୋଡ଼ି ହୋଇଯିବ । ଏହି ପ୍ରକଳ୍ପ ନିମନ୍ତେ ସହଯୋଗ ଲାଗି ମୁଁ ମୁଖ୍ୟମନ୍ତ୍ରୀ ଶ୍ରୀ ବିପ୍ଳବ କୁମାର ଦେବଙ୍କୁ ଅଭିନନ୍ଦନ ଜଣାଉଛି । ପ୍ରଧାନମନ୍ତ୍ରୀ ଶେଖ ହସିନା ବାଂଲାଦେଶର ବିକାଶ ନିମନ୍ତେ ମହତ୍ଵାକାଂକ୍ଷୀ ଲକ୍ଷ୍ୟ ନିର୍ଦ୍ଧାରଣ କରିଛନ୍ତି- 2021 ସୁଦ୍ଧା ମଧ୍ୟମ ଆୟ ରାଷ୍ଟ୍ର, ଏବଂ 2041ସୁଦ୍ଧା ବିକଶିତ ରାଷ୍ଟ୍ରରେ ପରିଣତ କରିବାର ସଂକଳ୍ପକୁ ସାକାର କରିବାରେ ସହଯୋଗ କରିବା ଆମ ପାଇଁ ଗର୍ବର ବିଷୟ ଅଟେ । ମୋର ସମ୍ପୂର୍ଣ୍ଣ ବିଶ୍ୱାସ ଯେ ଆମେ ଆମ ସମ୍ପର୍କ ଯେତିକି ଯେତିକି ବଢ଼ାଇ ଚାଲିବୁ ଏବଂ ଲୋକମାନଙ୍କ ମଧ୍ୟରେ ସମ୍ପର୍କକୁ ସୁଦୃଢ଼ କରିବା, ସେତିକି ସେତିକି ଆମେ ବିକାଶ ଏବଂ ସମୃଦ୍ଧିର ନୂତନ ଉଚ୍ଚତାକୁ ଛୁଇଁବୁ । ଏହି କାର୍ଯ୍ୟରେ ସହଯୋଗ ଲାଗି ଏବଂ ଆଜି ଏହି କାର୍ଯ୍ୟକ୍ରମରେ ଉପସ୍ଥିତି ଲାଗି ମୁଁ ପ୍ରଧାନମନ୍ତ୍ରୀ ଶେଖ ହସିନାଜୀଙ୍କୁ ଏବଂ ପଶ୍ଚିମବଙ୍ଗ ଏବଂ ତ୍ରିପୁରାର ମୁଖ୍ୟମନ୍ତ୍ରୀଙ୍କୁ ହୃଦୟରୁ କୃତଜ୍ଞତା ଜ୍ଞାପନ କରୁଛି । ଧନ୍ୟବାଦ ।
ରୁଷ ମହାସଂଘ ବୈଦେଶିକ ମନ୍ତ୍ରୀ ମହାମହିମ ସର୍ଜେଇ ଲାଭରୋଭଙ୍କ ସହ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ସାକ୍ଷାତ

ରୁଷ ମହାସଂଘ ବୈଦେଶିକ ମନ୍ତ୍ରୀ ମହାମହିମ ସର୍ଜେଇ ଲାଭରୋଭ ଆଜି (୦୧.୦୪.୨୦୨୨) ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସାକ୍ଷାତ କରିଛନ୍ତି । ବୈଦେଶିକ ମନ୍ତ୍ରୀ ଲାଭରୋଭ ଚାଲିଥିବା ଶାନ୍ତି କଥାବାର୍ତ୍ତା ସମେତ ୟୁକ୍ରେନ ପରିସ୍ଥିତି ନେଇ ପ୍ରଧାନମନ୍ତ୍ରୀଙ୍କ ସହ ଆଲୋଚନା କରିଥିଲେ । ପ୍ରଧାନମନ୍ତ୍ରୀ ତୁରନ୍ତ ହିଂସାର ସମାପ୍ତି ନେଇ ନିଜର ଅଭିମୁଖ୍ୟ ଦୋହରାଇବା ସହ ଯେକୌଣସି ପ୍ରକାର ଶାନ୍ତି କଥାବାର୍ତ୍ତା ନେଇ ଭାରତ ପ୍ରସ୍ତୁତ ବୋଲି କହିଥିଲେ । ଭାରତ-ରୁଷ ମଧ୍ୟରେ ୨୦୨୧ ଡିସେମ୍ବରରେ ହୋଇଥିବା ଶିଖର ବୈଠକରେ ନିଆଯାଇଥିବା ନିଷ୍ପତ୍ତିର ଅଗ୍ରଗତି ନେଇ ସବିଶେଷ ସ୍ଥିତି ଉପରେ ରୁଷ ବୈଦେଶିକ ମନ୍ତ୍ରୀ ପ୍ରଧାନମନ୍ତ୍ରୀଙ୍କୁ ଅବଗତ କରାଇଥିଲେ ।
ବିହାର ନୌକା ଦୁର୍ଘଟଣାରେ ପ୍ରଧାନମନ୍ତ୍ରୀଙ୍କ ଶୋକ; ଘୋଷଣା କଲେ ଅନୁକମ୍ପା ରାଶି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିହାର ନୌକା ଦୁର୍ଘଟଣା ପାଇଁ ଗଭୀର ଦୁଃଖ ପ୍ରକଟ କରିଛନ୍ତି । ସେ ମୃତାହତ ବ୍ୟକ୍ତିମାନଙ୍କ ପରିବାର ବର୍ଗଙ୍କ ପ୍ରତି ଶୋକ ଓ ସମବେଦନା ଜଣାଇଛନ୍ତି । ପ୍ରଧାନମନ୍ତ୍ରୀଙ୍କ ରାଷ୍ଟ୍ରୀୟ ରିଲିଫ ପାଣ୍ଠିରୁ ମୃତ ବ୍ୟକ୍ତିଙ୍କ ପରିବାର ବର୍ଗଙ୍କ ପାଇଁ ଦୁଇ ଲକ୍ଷ ଟଙ୍କା ଏବଂ ଦୁର୍ଘଟଣାରେ ଗଭୀର ଭାବେ ଆହତ ବ୍ୟକ୍ତିଙ୍କ ପାଇଁ 50 ହଜାର ଟଙ୍କାର ଅନୁକମ୍ପା ରାଶି ପ୍ରଧାନମନ୍ତ୍ରୀ ଘୋଷଣା କରିଛନ୍ତି ।
ପ୍ରଧାନମନ୍ତ୍ରୀଙ୍କୁ ଭେଟିଲେ ମିଳିତ ଜାତିସଂଘ ସାଧାରଣ ପରିଷଦର ନିର୍ବାଚିତ ଅଧ୍ୟକ୍ଷ

ମିଳିତ ଜାତିସଂଘ ସାଧାରଣ ପରିଷଦର ନିର୍ବାଚିତ ଅଧ୍ୟକ୍ଷ ସୁଶ୍ରୀ ମାରିଆ ଫର୍ଣ୍ଣାଡା ଏସ୍ପିନୋସା ଗାର୍ସେସ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସାକ୍ଷାତ କରିଥିଲେ । 73ତମ ମିଳିତ ଜାତିସଂଘ ସାଧାରଣ ପରିଷଦର ଅଧ୍ୟକ୍ଷ ଭାବେ ନିର୍ବାଚିତ ହୋଇଥିବାରୁ ସୁଶ୍ରୀ ଏସ୍ପିନୋସାଙ୍କୁ ପ୍ରଧାନମନ୍ତ୍ରୀ ଅଭିନନ୍ଦନ ଜଣାଇଥିଲେ । ସୁଶ୍ରୀ ଏସ୍ପିନୋସା ମିଳିତ ଜାତିସଂଘ ସାଧାରଣ ପରିଷଦର ପରବର୍ତ୍ତୀ ଅଧିବେଶନ ଲାଗି ନିଜର ପ୍ରାଥମିକତାଗୁଡ଼ିକ ବ୍ୟକ୍ତ କରିଥିଲେ । ପ୍ରଧାନମନ୍ତ୍ରୀ ତାଙ୍କୁ ନୂତନ ଉତ୍ତରଦାୟିତ୍ୱ ନିର୍ବାହ କରିବାରେ ଭାରତ ପକ୍ଷରୁ ସମ୍ପୂର୍ଣ୍ଣ ଏବଂ ସୃଜନାତ୍ମକ ସହଯୋଗ ଲାଗି ଆଶ୍ୱାସନା ଦେଇଥିଲେ । ସେ ଆତଙ୍କବାଦ, ମିଳିତ ଜାତିସଂଘରେ ସଂସ୍କାର ଏବଂ ଜଳବାୟୁ ପରିବର୍ତ୍ତନ ସହିତ ପ୍ରମୁଖ ଜାଗତିକ ଆହ୍ୱାନ ଉପରେ ମିଳିତ ଜାତିସଂଘ ପକ୍ଷରୁ ଦୃଢ଼ କାର୍ଯ୍ୟାନୁଷ୍ଠାନ ନିଆଯିବାର ଆବଶ୍ୟକତା ଉପରେ ଆଲୋଚନା କରିଥିଲେ ।
ଇଦ-ଉଲ-ଫିତର ଉପଲକ୍ଷେ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଇଦ-ଉଲ-ଫିତର ପାଳନ ଉପଲକ୍ଷେ ତାଙ୍କ ଶୁଭେଚ୍ଛା ଓ ଅଭିନନ୍ଦନ ଜଣାଇଛନ୍ତି । ଏହି ପବିତ୍ର ଅବସରରେ ପ୍ରଧାନମନ୍ତ୍ରୀ ଅନେକ ସରକାର ଓ ରାଷ୍ଟ୍ରମୁଖ୍ୟଙ୍କ ସହ ପ୍ରତ୍ୟକ୍ଷ ଭାବେ କଥାବାର୍ତ୍ତା ହୋଇ ସେମାନଙ୍କୁ ଶୁଭେଚ୍ଛା ଜଣାଇଛନ୍ତି । “ଇଦ-ଉଲ-ଫିତର ଉପଲକ୍ଷେ ମୋର ଶୁଭେଚ୍ଛା ଓ ଅଭିନନ୍ଦନ । ଏହି ସ୍ଵତନ୍ତ୍ର ଦିବସ ସମାଜରେ ଶାନ୍ତି ଓ ସଂପ୍ରୀତିର ଭାବନାକୁ ଆହୁରି ଦୃଢୀଭୂତ କରୁ । ମହାନୁଭବ ରାଜା ସଲମାନ, ଆବୁଧାବୀର ମହାନୁଭବ ରାଜକୁମାର, କତାରର ମହାନୁଭବ ଅମିରଙ୍କୁ ମୋର ଶୁଭେଚ୍ଛା । ରାଷ୍ଟ୍ରପତି ରୋହାନି, ରାଷ୍ଟ୍ରପତି ଘନି, ପ୍ରଧାନମନ୍ତ୍ରୀ ନୱାଜ ସରିଫ, ପ୍ରଧାନମନ୍ତ୍ରୀ ଶେଖ ହସିନା ଏବଂ ରାଷ୍ଟ୍ରପତି ୟାମିନଙ୍କ ସହିତ କଥାବାର୍ତ୍ତା ହୋଇ ସେମାନଙ୍କୁ ଇଦ ଅଭିନନ୍ଦନ ଜଣାଇଛି,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ନିର୍ବାଚନରେ ବିଜୟୀ ହୋଇଥିବାରୁ ରାଷ୍ଟ୍ରପତି ସୌକତ ମିର୍ଜିୟୋୟେଭଙ୍କୁ ଅଭିନନ୍ଦନ ଜଣାଇଲେ ପ୍ରଧାନମନ୍ତ୍ରୀ

ନିର୍ବାଚନରେ ବିଜୟୀ ହୋଇଥିବାରୁ ରାଷ୍ଟ୍ରପତି ସୌକତ ମିର୍ଜିୟୋୟେଭଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି । ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି; “ନିର୍ବାଚନରେ ବିଜୟୀ ହୋଇଥିବାରୁ ରାଷ୍ଟ୍ରପତି ସୌକତ ମିର୍ଜିୟୋୟେଭଙ୍କୁ ହାର୍ଦ୍ଦିକ ଅଭିନନ୍ଦନ । ଭାରତ- ଉଜବେକିସ୍ତାନ ସାମରିକ ଭାଗିଦାରୀ ଆପଣଙ୍କ ଦ୍ୱିତୀୟ କାର୍ଯ୍ୟକାଳରେ ଆହୁରି ମଜବୁତ ହେବ ବୋଲି ବିଶ୍ୱାସ ରହିଛି । ଆପଣଙ୍କୁ ଓ ମୈତ୍ରୀଭାବାପନ୍ନ ଉଜବେକିସ୍ତାନବାସୀଙ୍କୁ ଶୁଭେଚ୍ଛା ଜଣାଉଛି ।”
ବେନାମୀ କାରବାର (ନିରୋଧ) ସଂଶୋଧନ ବିଲ, 2015 କୁ କେବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କେବିନେଟ ବୈଠକରେ ବେନାମୀ କାରବାର (ନିରୋଧ) ସଂଶୋଧନ ବିଲ୍ 2015 କୁ ମଞ୍ଜୁରି ମିଳିଛି । ପ୍ରସ୍ତାବିତ ସଂଶୋଧନ ଦ୍ୱାରା ବିଲଟି ଅଧିକ ମଜଭୁତ ହେବ ଏବଂ ବୈଧାନିକ ଓ ପ୍ରଶାସନିକ ଦୃଷ୍ଟିରୁ ଏହା ସୁଦୃଢ଼ ହୋଇପାରିବ । ତା’ହେଲେ ଯେତେବେଳେ ବିଲଟି ଗୃହୀତ ହୋଇ ଆଇନରେ ପରିଣତ ହେବ, ସେତେବେଳେ ଏଥିରେ ଥିବା ବ୍ୟବସ୍ଥାକୁ କାର୍ଯ୍ୟକାରୀ କରିବା ଦିଗରେ ଅନେକ ବାସ୍ତବ ସମସ୍ୟା ଦୂର ହୋଇପାରିବ । ଏହି ବିଧେୟକରେ ବେନାମୀ କାରବାର ରୋକିବା ନିମନ୍ତେ ବ୍ୟାପକ ବ୍ୟବସ୍ଥା ରହିଛି । ତେଣୁ ଏହା ଅନ୍ୟାୟ ଉପାୟରେ ହେଉଥିବା ବେନାମୀ କାରବାର ପ୍ରସାରକୁ ରୋକିବା ଦିଗରେ ଏକ ବଳିଷ୍ଠ ପଦକ୍ଷେପ ହେବ । ପ୍ରବର୍ତ୍ତିତ ବିଧି ବ୍ୟବସ୍ଥା ଅନୁସାରେ ବେନାମୀ ସମ୍ପତ୍ତିକୁ ବାଜ୍ୟାପ୍ତ କରିବା ପାଇଁ କ୍ଷମତାପ୍ରାପ୍ତ । ତେଣୁ ଏଥିରେ ସମସ୍ତ ନାଗରିକଙ୍କ ପାଇଁ ସମାନ ବ୍ୟବସ୍ଥା ରହିଛି । ତେବେ, ଯେଉଁମାନେ ସେମାନଙ୍କ ବେନାମୀ ସମ୍ପତ୍ତିକୁ ଉପାର୍ଜନ ଘୋଷଣା ଯୋଜନାରେ ପ୍ରକାଶ କରନ୍ତି ସେମାନେ ବେନାମୀ ଆଇନର ବ୍ୟବସ୍ଥା ଅନୁସାରେ ଛାଡ ପାଇବେ ।
ଚୋରା ମାଦକ ଦ୍ରବ୍ୟ ଓ ନିଶା କାରବାର ହ୍ରାସପାଇଁ ଭାରତ-ମୋଜାମ୍ବିକ ଏମ୍ଓୟୁକୁ କ୍ୟାବିନେଟ ମୋହର

ମାଦକ ଦ୍ରବ୍ୟର ଚାହିଦା ହ୍ରାସ ଓ ବେଆଇନ୍ ଭାବେ ଚାଲାଣ ହେଉଥିବା ମାଦକ ଦ୍ରବ୍ୟ ଏବଂ ଅନ୍ୟାନ୍ୟ ନିଶା ଔଷଧର କାରବାରକୁ ରୋକିବା ନିମନ୍ତେ ଭାରତ ଓ ମୋଜାମ୍ବିକ ମଧ୍ୟରେ ସ୍ୱାକ୍ଷରିତ ବୁଝାମଣାପତ୍ରକୁ କେନ୍ଦ୍ର କେବିନେଟ ସ୍ୱୀକୃତି ପ୍ରଦାନ କରିଛନ୍ତି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେବିନେଟ ବୈଠକରେ ଏହି ପ୍ରସ୍ତାବ ଅନୁମୋଦନ ଲାଭ କରିଛି । ଏହି ବୁଝାମଣା ପତ୍ର ମାଦକ ଦ୍ରବ୍ୟର ଚାହିଦା ହ୍ରାସ ଓ ବେଆଇନ ଭାବେ ଚାଲାଣ ଓ କାରବାର ହେଉଥିବା ମାଦକ ଦ୍ରବ୍ୟ ଓ ଅନ୍ୟାନ୍ୟ ସାଇକୋଟ୍ରଫିକ ନିଶା ଔଷଧ କାରବାର ହ୍ରାସ ଦିଗରେ ଦୁଇ ଦେଶ ମଧ୍ୟରେ ସହଯୋଗ ବଢାଇବ । ଏଥିପାଇଁ ଉଭୟ ରାଷ୍ଟ୍ର ପରସ୍ପରକୁ ସୂଚନା, ବିଶେଷଜ୍ଞାନ ଏବଂ ଦକ୍ଷତା ବୃଦ୍ଧି କୌଶଳ ଯୋଗାଇ ଦେବେ ।
କାତାର ଅମୀର ମହାମହିମ ଅମିର ତମିମ ବିନ ହମଦ ଅଲ ଥାନିଙ୍କ ସହ ପ୍ରଧାନମନ୍ତ୍ରୀଙ୍କ ଆଲୋଚନା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, କାତାର ଅମୀର ମହାମହିମ ଅମିର ତମିମ ବିନ ହମଦ ଅଲ ଥାନିଙ୍କ ସହ ଆଲୋଚନା କରିଛନ୍ତି ଓ ସହୃଦୟ ଦୀପାବଳି ଶୁଭେଚ୍ଛା ପାଇଁ ଧନ୍ୟବାଦ ଜଣାଇଛନ୍ତି । କାତାରରେ ଫିଫା ବିଶ୍ୱକପର ସଫଳ ଆୟୋଜନ ପାଇଁ ଶ୍ରୀ ମୋଦୀ ଏହି ଅବସରରେ ଶୁଭକାମନା ଜଣାଇଛନ୍ତି । ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି; “ମହାମହିମ କାତାର ଅମୀର @TamimBinHamadଙ୍କ ସହ ବାର୍ତ୍ତାଳାପ ସନ୍ତୋଷଜନକ ଥିଲା । ସହୃଦୟ ଦୀପାବଳି ଶୁଭେଚ୍ଛା ପାଇଁ ତାଙ୍କୁ ଧନ୍ୟବାଦ ଜଣାଇଲି ଓ କାତାରରେ @FIFAWorldCupର ସଫଳ ଆୟୋଜନ ପାଇଁ ଶୁଭକାମନା ଜଣାଇଲି । ୨୦୨୩ରେ ଭାରତ- କାତାର କୂଟନୈତିକ ସମ୍ପର୍କର ୫୦ ବର୍ଷ ପୂର୍ତ୍ତି ମିଳିତ ଭାବେ ପାଳନ କରିବାକୁ ଉଭୟେ ସହମତ ହେଲୁ ।”
ପ୍ରଧାନମନ୍ତ୍ରୀ ଅହମ୍ମଦାବାଦର ପୁଷ୍ପ ପ୍ରଦର୍ଶନୀକୁ କଲେ ପ୍ରଶଂସା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି କହିଛନ୍ତି ଯେ ଅହମ୍ମଦାବାଦର ପୁଷ୍ପ ପ୍ରଦର୍ଶନୀ ଅନେକ ଲୋକଙ୍କୁ ଆକୃଷ୍ଟ କରିଛି, ଯେଉଁମାନେ ପୁଷ୍ପ ଏବଂ ପ୍ରକୃତିକୁ ନେଇ ଅଧିକ ଆଗ୍ରହୀ । ଅହମ୍ମଦାବାଦ ପୌର ନିଗମ ପକ୍ଷରୁ ହୋଇଥିବା ଏକ ଟ୍ୱିଟ୍ ଉପରେ ନିଜ ପ୍ରତିକି୍ରୟା ରଖି, ଶ୍ରୀ ମୋଦୀ ଟ୍ୱିଟ୍ କରିଛନ୍ତି: ‘‘ଅତି ସୁନ୍ଦର ଦେଖାଯାଉଛି । ବର୍ଷ ବର୍ଷ ଧରି, ଅହମ୍ମଦାବାଦର ପୁଷ୍ପ ପ୍ରଦର୍ଶନୀ ପ୍ରସ୍ଫୁଟିତ ହୋଇଛି ଏବଂ ପୁଷ୍ପ ଓ ପ୍ରକୃତି ପ୍ରତି ଆଗ୍ରହ ରଖୁଥିବା ଅନେକ ଲୋକଙ୍କୁ ଆକର୍ଷିତ କରିଛି ।’’